section_heading: Birmingham, Alabama
paragraph_text: Apalačko gorje ne završava u Georgiji, nego se proteže prema jugu u Alabamu. Smatra se da je najjužniji vrh Apalačkog gorja Flagg Mountain. Benton MacKaye je 1925. predložio Apalački put od Georgije do New Hampshirea, na kojeg bi se nastavio produžetak do Mount Katahdin u saveznoj državi Maine (ostvareno 1937.), a na drugu stranu prema jugu do Birminghama u saveznoj državi Alabami. Skupina volontera je 90-ih godina 20. stoljeća odlučila produžiti Pinhoti Trail, koji se proteže od Flagg Mountain, sve do Springer Mountain, kako bi ga spojili s Apalačkim putom.Cosby, Tom. "VIEWPOINTS: Birmingham trailhead could create Maine-to-Alabama Appalachian Trail", The Birmingham News, 3. srpnja 2011., pristupljeno 23. srpnja 2017. (engleski) Savezna država Alabama je 2010. godine službeno formirala komisiju za dio predviđenog Apalačkog puta kroz Alabamu (Alabama Appalachian Mountain Trail Commission), no da bi Pinhoti Trail službeno postao dio Apalačkog puta, potrebna je odredba Kongresa SAD-a.Spencer, Thomas. "Appalachian Trail expansion gets closer to linking with Alabama", The Birmingham News, 13. veljače 2010., pristupljeno 23. srpnja 2017.